b'\n_START_ARTICLE_\nOralinis seksas\n_START_PARAGRAPH_\nOralinis seksas \xe2\x80\x93 myl\xc4\x97jimosi forma, kuomet partneriai burna arba lie\xc5\xbeuviu stimuliuoja vienas kito lytinius organus. Da\xc5\xbenai oralinis seksas yra meil\xc4\x97s \xc5\xbeaismo dalis, ta\xc4\x8diau jo metu galima pasiekti ir orgazm\xc4\x85. Taip pat gali b\xc5\xabti naudojama erekcijai ar mak\xc5\xa1ties lubrikacijai sustiprinti. Kai kurioms poroms oralinis seksas yra kontracepcijos b\xc5\xabdas, siekiant i\xc5\xa1vengti n\xc4\x97\xc5\xa1tumo, kadangi taip mylintis s\xc4\x97kla nepatenka \xc4\xaf mak\xc5\xa1t\xc4\xaf. \xc5\xa0i sekso forma jaudina abudu partnerius ir sukelia didel\xc4\xaf malonum\xc4\x85, kadangi lie\xc5\xbeuvis ir l\xc5\xabpos yra dr\xc4\x97gni, \xc5\xa1veln\xc5\xabs ir \xc5\xa1ilti. D\xc4\x97l akivaizd\xc5\xbei\xc5\xb3 prie\xc5\xbeas\xc4\x8di\xc5\xb3, praktikuojant oralin\xc4\xaf seks\xc4\x85 patartina tinkama k\xc5\xabno higiena.'